da en da nl ca da da da es da da da da da da da da da da da da da da da da da da da da da da da id ru en da da da en da da da da da da da da da de da da da da da da da da da da da da da nl da en da da es nl da
Ny analyse: Største pres på velfærden siden 2. verdenskrig | FH - Fagbevægelsens Hovedorganisation
16.9.2022 09:44:38 CEST | FH - Fagbevægelsens Hovedorganisation
De næste år vil vi opleve det største pres på velfærden i over 75 år. Ikke på noget tidspunkt siden 1943 har der været udsigt til flere ældre over 80 år og børn under seks år i en fire-årig periode.
Fra 1. januar 2023 til 1. januar 2027 forventes det samlede antal af børn under syv år og ældre på 80+ at stige med ca. 93.000 personer fra 748.000 til 841.000.
Der har været store udsving i demografien før. Både i 1960’erne og i 1980’erne var der store, relativt pludselige stigninger i antallet af små børn og ældre. Men ikke på niveau med de næste fire år.
Det viser en ny analyse, Fagbevægelsens Hovedorganisation har lavet på baggrund af Danmarks Statistiks befolkningsdata og fremskrivninger.
”Det bliver en udfordring for velfærdssamfundet, som vi ikke har set magen til før. Det vil sætte velfærdssamfundet under hårdt pres. Derfor har vi også efterlyst løsninger i rigtig lang tid” siger Lizette Risgaard, formand for Fagbevægelsens Hovedorganisation (FH).
De store efterkrigsgenerationer er blevet gamle
Vi skal helt tilbage til 2. verdenskrig for at finde en større stigning i antallet af børn og ældre. Dengang var det især børnetallet, der eksploderede, og det hænger tæt sammen med vores nuværende udfordring med ældre medborgere – for det er babyboom-generationerne, der nu er i gang med at runde de 80.
Den demografiske bombe rammer os i en tid, hvor vi i forvejen har store udfordringer med at rekruttere til en række fag.
Derfor hilser Lizette Risgaard det velkomment, at statsminister Mette Frederiksen har åbnet for, at der indledes forhandlinger om en stor aftale mellem Christiansborg, kommunerne og regionerne.
En aftale, der ifølge statsministeren skal tage livtag med udfordringerne på langt sigt, og hvor alle muligheder er på bordet, inklusive løn- og arbejdsvilkår.
Lizette Risgaard opfordrer til at indkalde alle parter, inklusive fagbevægelsen, til drøftelser.
”Man skal ikke bilde sig ind, at det her problem ligger og ulmer ude i fremtiden. Vi er nødt til at mødes om et nationalt kompromis, der både skal sikre en basal økonomi i velfærden og den fremtidige rekruttering, for det haster” siger Lizette Risgaard.
Partier må bekende kulør
FH har i længere tid gjort opmærksom på de store udfordringer, der er med at sikre fremtidens velfærd. Så sent som i denne måned opfordrede FH direkte regeringen til at indkalde til trepartsforhandlinger om rekruttering til uddannelserne.
”Vi må erkende, at mange partier ikke tager udfordringerne alvorligt, når de foreslår ingen eller meget begrænset vækst i den offentlige sektor. Det er jo ren ønsketænkning, at man skal kunne passe langt flere mennesker for de samme penge,” siger Lizette Risgaard.
Hun opfordrer desuden alle politiske partier til at melde klart ud, hvordan de vil løse udfordringerne med rekruttering.
Ikke mindst, fordi de konservative har præsenteret en plan, der ifølge Arbejderbevægelsens ERhvervsråd vil betyde, at der bliver 39.000 færre offentligt ansatte i 2030.
Velfærdssamfund risikerer at kollapse
”Det er godt, at statsministeren melder ud nu. Det bør være en af de absolut højeste prioriteter for en kommende regering, for hvis vi ikke løser det her, vil vores velfærdssamfund kollapse. Derfor har vælgerne krav på at kende partiernes plan, inden de skal stemme,” siger Lizette Risgaard.
Den gode nyhed er, at regeringen har afsat penge til at dække det demografiske træk næste år.
Den dårlige nyhed er, at en mere langsigtet velfærdslov, der ville garantere, at pengene følger de ældre og børnene, ikke blev til noget, da regeringen måtte konstatere, at der ikke var flertal for den.
”Vi skal kigge fordomsfrit på alle de mulige løsninger. Min telefon er åben. Lad os nu finde løsningerne sammen,” siger Lizette Risgaard.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Gode takter i historisk aftale om arbejdsskader23.9.2022 15:11:11 CEST | Pressemeddelelse
Det er langt om længe lykkedes et politisk flertal at få lavet en reform af arbejdsskadesystemet, der tager livtag med sagsbehandlingstider og forbedrer mulighederne for videreuddannelse.
Godt med bredt flertal bag vinterpakke23.9.2022 10:11:58 CEST | Pressemeddelelse
Fagbevægelsen er tilfreds med, at et bredt flertal i Folketinget har besluttet at sænke elafgiften til EU's minimumssats og at hæve børnechecken for at imødegå de meget høje prisstigninger. ”Det er noget, vi har efterlyst i fagbevægelsen”, siger Lizette Risgaard, der dog også havde håbet på højere befordringsfradrag og en styrkelse af dagpenge for ledige, som er meget hårdt ramt.
Fagbevægelsen til Christiansborg: Der er brug for en stærk inflationspakke19.9.2022 10:02:06 CEST | Pressemeddelelse
Fagbevægelsen foreslår en omfattende hjælpepakke i kølvandet på den rekordhøje inflation. ”Vi er glade for regeringens lånepakke, men der er også brug for hjælp her og nu,” siger formand for Fagbevægelsens Hovedorganisation, Lizette Risgaard.
En samlet FH-fagbevægelse opfordrer regeringen til annullationssøgsmål ift. EU-mindsteløn13.9.2022 10:27:20 CEST | Pressemeddelelse
Fagbevægelsens Hovedorganisation opfordrer regeringen til fortsat at holde fast i den danske modstand mod en eu-fastsat mindsteløn, ved at anlægge et annullationssøgsmål.
Et ambitiøst arbejdsmiljøudspil der skaber tryghed for lønmodtagerne1.9.2022 11:01:45 CEST | Pressemeddelelse
Efter mange års intenst pres fra fagbevægelsen har beskæftigelsesminister Peter Hummelgaard i dag foreslået permanent bevilling til Arbejdstilsynet. ”Det er rigtig godt, at regeringen fremlægger dette udspil og tager ansvar for et forbedret arbejdsmiljø, og nu bør alle partier tage ansvar og lande en arbejdsmiljøaftale”, siger Lizette Risgaard, formand for Fagbevægelsens Hovedorganisation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022